
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות

ירושלים, ‏3 בפברואר 2015

יד' בשבט, תשע"ה

מכרז היקפים משתנים מס' 1/1.2015 : הטמעה והנחייה בנושא החינוך לזהירות ולבטיחות בדרכים, במערכת החינוך

הבהרה מספר 1

1. כללי

1. המועד האחרון להגשת הצעות למכרז שבנדון הינו 10.2.2015 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 

3. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.

הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

4. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.

5. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

6. בנספח מספר 2 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
7. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

8. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. פרק 2 – הגורמים אליהם מופנה המכרז (דרישות סף)
סעיף 2.4.5, עמוד 4
הסעיף נשאר ללא שינוי.

3. פרק 4 – תיאור הפרוייקט ותפקידי הקבלן
1. סעיף 4.3, עמוד 8
(1) הפעילות במכרז זה תבוצע 12 חודשים בשנה, בחופשות בתי הספר ובחופשת הקיץ.
(2) כלל הפעילויות המפורטות בסעיף הנ"ל יבוצעו כנדרש בסעיף זה במכרז.
(3) הקבלן לא נדרש לכתוב את התכנים של התוכניות החינוכיות אלא להטמיען. המשרד יעביר לקבלן את התוכניות בהתאם לצורך.
(4) ככל שיידרש, על הקבלן להקצות על חשבונו מקום להדרכה. על המציע לקחת זאת בחשבון בהצעתו.
(5) על הקבלן לקחת בחשבון כי במסגרת ההדרכה של צוותי המנחים והמטמיעים יידרש לשלב מנחים חיצוניים לצרכים שונים. במקרה זה עלות העסקת המרצה החיצוני תחול על המשרד.
(6) על הקבלן להדריך את צוותי המנחים והמטמיעים ככל שיידרש לצורך ביצוע עבודתם המפורטת בסעיף 4.4 במכרז.
(7) ככל שיידרש, על הקבלן להקצות על חשבונו מקום למפגשי עבודה מעבר למפגשים אשר יתקיימו במוסדות החינוך/במרכזי פסגה.
(8) מספר הישיבות עם גורמי חוץ יעמוד על כ- 10 ישיבות בשנה. ישיבות אלה יתקיימו בהתאם לצורך במשרדי הקבלן או אצל גורמי החוץ.
(9) כל רכז ארצי ישתתף במפגשי עבודה עם צוותים פרטניים וקבוצתיים לפחות 3-4 פעמים בשנה.
(10) הרכז הארצי ירכז את ההשתלמויות בנושא שבאחריותו המפורטות בסעיף 4.5.
(11) ישיבות של צוותים מקצועיים יתקיימו לפחות אחת לחודש.
(12) ישיבות הצוותים המקצועיים יתקיימו אצל גופים חיצוניים (רשות לאומית לבטיחות בדרכים וכד'), רשויות מקומיות ואתרי משרד החינוך.
(13) תוכנית העבודה תוכן ע"י קבלן, בהתאם לתכנית העבודה השנתית של האגף.
2. סעיף 4.4, עמוד 9
(1) קיימים כ- 4,600 מוסדות חינוך, מתוכם כ-3,200 מוסדות העוסקים בזה"ב (בין 150-500 מוסדות בכל מחוז), כאשר מגמת האגף למנף את הפעילות בכלל המוסדות בארץ.
נתונים מדויקים ימסרו לקבלן שיזכה במכרז זה. 
(2) שעות ההנחיה מועברות בהתאם לצרכים הנדרשים בשטח, במספר המונחים וברמת הידע בתחום. השעות והימים משתנים בהתאם לבית הספר וזאת בהלימה בצרכיו, כאשר כמות ההנחיה בבית הספר תיקבע על ידי הממונים המחוזיים לבטיחות בדרכים.
(3) ניתן לבצע יותר מיחידת הנחייה אחת ביום מסוים באותו בית ספר וזאת בהתאם לקביעת הממונים המחוזיים.
(4) הממונה המחוזי לבטיחות בדרכים, יחליט מי המנחה מטעם הקבלן רלוונטי לדיון.
(5) תצפיות על שיעורים הם חלק מפעילות ההנחייה/ההטמעה במוסד החינוכי. ככל שפעילות התצפית תימשך לפחות 2 שעות, פעילות זו תיחשב יחידת הנחיה / הטמעה.
3. סעיף 4.5, עמוד 9
(1) בהשתלמות ישתתפו מנחים/מטמיעים המופעלים במסגרת מכרז זה, כמו כן ישתתפו רכזים ומורים.
(2) ההשתתפות של מנחה/מטמיע במסגרת ההשתלמויות כמפורט בסעיף זה הן חלק מיחידות ההנחיה/הטמעה, כמפורט בסעיפים 3.14, 4.9.1, 4.9.2 במכרז.
האגף יקצה לצורך זה יחידות הנחיה/הטמעה.
(3) משך הזמן הנדרש לשם הכנת וסגירת ההשתלמות אינו נכלל במשך ההשתלמות עצמה ומוערך בכ- 15 שעות.
4. סעיף 4.6, עמוד 9
40 מוסדות חינוך מהווים את הפוטנציאל לבתי"ס מועמדים לפרס הצטיינות בחינוך לזהירות ולבטיחות בדרכים בכל שנה ובכל הארץ. 
משך כל סיור בין 3-5 שעות.
5. סעיף 4.7, עמוד 11
(1) נדרשים להיות נוכחים בדיון: רכז הדוחות, והנתונים ואחראי המחשוב במידה וקיים לשם קבלת הנחיות הנהלת אגף זה"ב לפורמט הרצוי.
(2) בשלב העותק הסופי, על הקבלן לקחת בחשבון כי יידרש לבצע גרפיקה ועיצוב של לדוחות.
(3) מפרט חוברת הדו"ח: סוג נייר ועוביו: A4 רגיל, צבעוני ארבעה צבעים , חד צדדי. מספר עמודים משוער: כ- 25 עמודים, כריכת ספירלה.
(4) כיום למשרד לא קיימת מערכת מידע אינטרנטית ולכן הקבלן נדרש להפעיל מערכת מידע אינטרנטית לצורך איסוף הנתונים, עיבודם ותוך מתן אפשרות צפייה לאגף בדוחות הסיכום. קבצי הנתונים יועברו לאגף באמצעות הדואר האלקטרוני כמצוין בסעיף זה במכרז.
6. סעיף 4.9, עמוד 12
כל 6 הרכזים יעבדו במצטבר 10,000 שעות בשנה עם אפשרות להגדלה/צמצום היקפי הפעילות המשוערים שפורטו בסעיף 4.3, בהתאם לשיקולי המשרד ותקציב קיים.
4. פרק 5 – כח האדם של הקבלן והאמצעים הנדרשים לביצוע המכרז
1. סעיף 5.8, עמוד 14
ערך השעה המינימלי מתייחס אך ורק לשכרם של המנחים/המטמיעים והרכזים הארציים, כאשר הגדרת של שעת הנחיה/הטמעה הינה כמפורט בסעיף 3.13.
2. סעיף 5.13, עמוד 15
(1) מניסיון העבר הופעלו כ- 50 מנחים בכל הארץ. 
(2) על המציע לקחת בחשבון בהצעתו את העסקת בעלי התפקידים השונים ובכלל זה מנהל הפרויקט, עובדי מינהל ואתרי עבודה.
(3) המציע רשאי בהצעתו להציע לתפקיד מנהל פרויקט כל עובד מטעמו ובתנאי שעונה על כל הדרישות המפורטות במכרז.
(4) על הקבלן לצייד את כל העובדים בפרויקט בכל האמצעים הנדרשים לצורך ביצוע הפעילות המוגדרת במכרז זה.
3. סעיף 5.15, עמוד 17
כפי שרשום על הקבלן להפעיל מערכת ממוחשבת פנימית לצורך ניהול ותפעול הפרויקט.
5. פרק 7 – חפיפה
במסגרת החפיפה יועברו מהקבלן הנוכחי לקבלן שיבחר באמצעות מכרז זה, כל הנתונים, התיקים והמידע הנצבר אצל הקבלן הקודם, הן המודפס והן במדיה הדיגיטלית
6. פרק 11 – אחריות משפטית
פרק זה על כל סעיפיו נשאר ללא שינוי.
7. פרק 12 – ביטוח
1. סעיף 12.1.2, עמוד 24
סעיף זה נשאר ללא שינוי.
2. סעיף 12.3.7, עמוד 25
סעיף זה נשאר ללא שינוי.

תתקבל כל מהדורת ביט של הקבלן.
8. פרק 14 – מבנה ותכולת ההצעה
(1) סעיף השוואת המחירים יישאר ללא שינוי.

(2) הצעת המחיר עבור הנחייה בהשתלמויות ועבור ועדה לבחירת בתי ספר מצטיינים (סעיף 4.5 במכרז) משוקללת בתוך יחידות התגמול המפורטות בסעיפים: 4.9.1, 4.9.2, 4.9.3 ועל הקבלן לקחת זאת בחשבון.
(3) כאמור בסעיף זה במכרז, על המציע לקחת בחשבון כי הבסיס להשוואת הצעות המחיר בין המציעים השונים יכלול מע"מ. 

9. פרק 24 – מסמכים נדרשים ותנאי מסירת ההצעה
סעיף 24.1.5 – ג', עמוד 37

אין נוסח מוגדר מראש של האישור הנדרש בסעיף זה.
10. נספח מספר 2 – נספח ביטוח - אישור עריכת ביטוחים

סעיף זה נשאר ללא שינוי.
11. נספח מספר 4 – טופס הגשת ההצעה

1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 2 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 4 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 10 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 11 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 11 לבין קורות החיים.
5. סעיף 12 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

12. נספח מספר 6 – טבלת השוואת הצעות
יש למחוק את המילה "אחרונות", בסעיף "שנות ניסיון בביצוע הפעילות" ובסעיף "שנות ניסיון בניהול פרוייקטים בהם נדרש להעסיק כח אדם בהיקף ארצי" במחוון.

למען הסר ספק, אין שינוי בדרישות הניסיון המוגדרות בסעיף 2.4.5 ובסעיף 5.13.1 במכרז.


בכבוד רב,


אורנה מיטמיגר

                           
מנהלת אגף רכש מכרזים והתקשרויות

